CELEX: 31992R2110
Language: el
Date: 1992-07-13 00:00:00
Title: Κανονισμός (ΕΟΚ) αριθ. 2110/92 του Συμβουλίου της 13ης Ιουλίου 1992 ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής της Δημοκρατίας της Πολωνίας, προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΟΚ) αριθ. 3033/80 (1992)

Avis juridique important

|

31992R2110

Κανονισμός (ΕΟΚ) αριθ. 2110/92 του Συμβουλίου της 13ης Ιουλίου 1992 ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής της Δημοκρατίας της Πολωνίας, προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΟΚ) αριθ. 3033/80 (1992)  

Επίσημη Εφημερίδα αριθ. L 212 της 28/07/1992 σ. 0009 - 0012

ΚΑΝΟΝΙΣΜΟΣ (ΕΟΚ) αριθ. 2110/92 ΤΟΥ ΣΥΜΒΟΥΛΙΟΥ  της 13ης Ιουλίου 1992  ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής της Δημοκρατίας της Πολωνίας, προερχόμενα από τη μεταποίηση γεωργικών  προϊόντων τα οποία αναφέρονται στο παράρτημα του κανονισμού (ΕΟΚ) αριθ. 3033/80 (1992)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που εφαρμόζονται σε ορισμένα εμπορεύματα που προέρχονται από τη μεταποίηση γεωργικών προϊόντων (1) καθόρισε τη μέθοδο υπολογισμού των  μεταβλητών στοιχείων που εφαρμόζονται στα εμπορεύματα που αναφέρονται στο παράρτημά του-  ότι, σύμφωνα με τους όρους του πρωτοκόλλου αριθ. 3 της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της  Πολωνίας, αφετέρου (2), προβλέπονται μειώσεις μεταβλητών στοιχείων για ορισμένα εμπορεύματα που αναφέρονται στο παράρτημα Ι, εντός των ορίων των ποσοστώσεων του παραρτήματος ΙΙ του εν λόγω πρωτοκόλλου-  ότι ο κανονισμός (ΕΟΚ) αριθ. 521/92 του Συμβουλίου της 27ης Φεβρουαρίου 1992 για το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα, καταγωγής Ουγγαρίας, Πολωνίας και  Τσεχικής και Σλοβακικής Ομοσπονδιακής Δημοκρατίας (ΤΣΟΔ) (1992) (3) καθορίζει τους αναγκαίους κανόνες για τη διαχείριση των ποσοστώσεων- ότι το παράρτημα ΙΙ πρέπει να συμπληρωθεί από τα αναγκαία στοιχεία για τη διαχείριση των ποσοστώσεων του παρόντος  κανονισμού-  ότι, σύμφωνα με το άρθρο 3 παράγραφος 4 του πρωτοκόλλου αριθ. 3, τα μεταβλητά στοιχεία που πρέπει να εφαρμόζονται στα υπόλοιπα εμπορεύματα αντικαθίστανται από μειωμένα μεταβλητά στοιχεία εφόσον τα ίδια εμορεύματα προστεθούν στο παράρτημα ΙΙΙ του εν λόγω  πρωτοκόλλου, σχετικά με τα εμπορεύματα που υπόκεινται, κατά την εισαγωγή τους στην Πολωνία, στο καθεστώς που ορίζει το πρωτόκολλο αυτό-  ότι, σύμφωνα με το άρθρο 1 παράγραφος 2 του πρωτοκόλλου αριθ. 3, η μεικτή επιτροπή μπορεί να επεκτείνει τον κατάλογο των μεταποιημένων γεωργικών προϊόντων που αναφέρονται στο πρωτόκολλο αυτό-  ο κανονισμός (ΕΟΚ) αριθ. 518/92 (4) καθόρισε, ιδίως, τις λεπτομέρειες εφαρμογής των άρθρων 24 και 25 της ενδιάμεσης συμφωνίας- ότι αυτά τα μέτρα διασφάλισης πρέπει να εφαρμόζονται στα μεταποιημένα γεωργικά προϊόντα που δεν καλύπτονται από το παράρτημα  ΙΙ της συνθήκης και στα οποία αναφέρεται ο παρών κανονισμός-  ότι το άρθρο 5 του πρωτοκόλλου αριθ. 3 προβλέπει την εφαρμογή των μειωμένων μεταβλητών στοιχείων από την 1η Μαΐου 1992,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Μαΐου έως τις 31 Δεκεμβρίου 1992, τα εμπορεύματα καταγωγής Πολωνίας, που αναφέρονται στο παράρτημα Ι, υπόκεινται σε μειωμένο μεταβλητό στοιχείο καθοριζόμενο, σύμφωνα με το άρθρο 2, εντός των ορίων των ποσοστώσεων που ορίζει το  παράρτημα Ι.  2. Για την εφαρμογή του παρόντος κανονισμού, ως "εμπορεύματα καταγωγής" θεωρούνται τα εμπορεύματα που πληρούν τους όρους του πρωτοκόλλου αριθ. 4 της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου.  Άρθρο 2  Τα μειωμένα μεταβλητά στοιχεία που εφαρμόζονται στα τρίμηνα από 1ης Μαΐου έως 31 Ιουλίου, από 1ης Αυγούστου έως 31 Οκτωβρίου και από 1ης Νοεμβρίου 1992 έως 31 Δεκεμβρίου 1992, υπολογίζονται ως ακολούθως:  α) η διαφορά που καθορίζεται σύμφωνα με το άρθρο 6 παράγραφος 2 του κανονισμού (ΕΟΚ) αριθ. 3033/80 μεταξύ του μέσου όρου των τιμών κατωφλίου και του μέσου όρου των τιμών cif ή των τιμών "ελεύθερο στα σύνορα" για κάθε προϊόν βάσης, μειώνεται κατά 10 %,  εκτός από τη διαφορά που καθορίζεται για τα προϊόντα βάσης που υπάγονται στο κεφάλαιο 4 της συνδυασμένης ονοματολογίας (γαλακτοκομικά προϊόντα), η οποία μειώνεται κατά 20 %-  β) τα ποσά που προκύπτουν με αυτόν τον τρόπο ισχύουν για τις ποσότητες προϊόντων βάσης οι οποίες θεωρούνται ότι χρησιμοποιήθηκαν στην παρασκευή των σχετικών εμπορευμάτων κατ' εφαρμογή του άρθρου 4 παράγραφος 1 στοιχείο β) του κανονισμού (ΕΟΚ) αριθ.  3033/80.  Άρθρο 3  Τα μεταβλητά στοιχεία, τα οποία εφαρμόζονται στα εμπορεύματα που αναφέρονται στο παράρτημα του κανονισμού (ΕΟΚ) αριθ. 3033/80, αλλά όχι στο παράρτημα Ι του παρόντος κανονισμού, καθώς και στα εμπορεύματα του παραρτήματος Ι για τις ποσότητες που  υπερβαίνουν τις ποσοστώσεις που ορίζονται στο εν λόγω παράρτημα, είναι εκείνα που καθορίζονται απ' ευθείας κατ' εφαρμογή του άρθρου 6 του κανονισμού (ΕΟΚ) αριθ. 3033/80.  Άρθρο 4  1. Η διαχείριση των ποσοστώσεων οι οποίες αναφέρονται στον παρόντα κανονισμό γίνεται σύμφωνα με τον κανονισμό (ΕΟΚ) αριθ. 521/92, και ιδίως τα άρθρα 2 και 4.  2. Το παράρτημα ΙΙ του κανονισμού (ΕΟΚ) αριθ. 521/92 συμπληρώνεται από το παράρτημα ΙΙ του παρόντος κανονισμού.  Άρθρο 5  Για την εφαρμογή των μέτρων διασφάλισης για τα εμπορεύματα που αναφέρονται στο παράρτημα Ι του παρόντος κανονισμού, σύμφωνα με τα άρθρα 24 και 25 της ενδιάμεσης συμφωνίας, εφαρμόζονται τα άρθρα 5 και 6 του κανονισμού (ΕΟΚ) αριθ. 518/92, παρά το  άρθρο 8 του ίδιου κανονισμού.  Άρθρο 6  1. Σε περίπτωση που η μεικτή επιτροπή αποφασίσει να προσθέσει νέα εμπορεύματα στο παράρτημα ΙΙΙ του πρωτοκόλλου αριθ. 3 της ενδιάμεσης συμφωνίας, για τα οποία προβλέπονται ήδη οι ποσότητες στο παράρτημα ΙΙ του εν λόγω πρωτοκόλλου, η Επιτροπή  προσαρμόζει τα παραρτήματα του παρόντος κανονισμού σύμφωνα με το άρθρο 3 παράγραφος 4 του εν λόγω πρωτοκόλλου.  2. Σε περίπτωση που προστεθούν άλλα μεταποιημένα γεωργικά προϊόντα στα παραρτήματα του πρωτοκόλλου αριθ. 3 κατ' εφαρμογή του άρθρου 1 παράγραφος 2 του εν λόγω πρωτοκόλλου, το Συμβούλιο, αποφασίζοντας με ειδική πλειοψηφία, λαμβάνει τα απαιτούμενα μέτρα  που απαιτούνται για την εφαρμογή των αποφάσεων αυτών.  Άρθρο 7  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουλίου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. L 323 της 29. 11. 1980, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1436/90 (ΕΕ αριθ. L 138 της 31. 5. 1990, σ. 9). (2) ΕΕ αριθ. L 114 της 30. 4. 1992, σ. 2. (3) ΕΕ αριθ. L 56 της 29. 2. 1992, σ.  12. (4) ΕΕ αριθ. L 56 της 29. 2. 1992, σ. 3.    ΠΑΡΑΡΤΗΜΑ Ι  Εμπορεύματα που δικαιούνται μείωσης των μεταβλητών στοιχείων εντός του ορίου των ποσοστώσεων       Κωδικός ΣΟ  Περιγραφή εμπορευμάτων  Ποσοστώσεις (t)      ex 0403  Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη  ζάχαρης ή άλλων γλυκαντικών, ή αρωματισμένα ή με προσθήκη φρούτων ή κακάο:   0403 10 51  - Γιαούρτια, αρωματισμένα ή με προσθήκη φρούτων ή κακάο  9  έως  0403 10 99    0403 90 71  - Άλλα, αρωματισμένα ή με προσθήκη φρούτων ή κακάο   έως  0403 90 99    ex 1704  Ζαχαρώδη προϊόντα χωρίς κακάο:   1704 10  - Τσίχλες, έστω και περιτυλιγμένες με ζάχαρη   1704 90 30  - Παρασκευάσματα με την ονομασία "λευκή ζάχαρη"  2 525  1704 90 55  - Δισκία (παστίλιες) για το λαιμό και ζαχαρόπηκτα για το βήχα    ex 1902  Ζυμαρικά εν γένει, με εξαίρεση τα παραγεμισμένα των κωδικών ΣΟ 1902 20 10 και 1902 20 30, αράπικο σιμιγδάλι (κους-κους), έστω και παρασκευασμένο  217  1903  Ταπιόκα και τα υποκατάστατα αυτής παρασκευασμένα από άμυλα, με μορφή νιφάδων,  θρόμβων, κόκκων στρογγυλών, σκυβάλων ή με παρόμοιες μορφές  24  2001 90 40  2008 99 91  Ίγναμα (κόνδυλοι της διοσκουρέας), γλυκοπατάτες και βρώσιμα μέρη φυτών περιεκτικότητας κατά βάρος σε άμυλα κάθε είδους ίσης ή ανώτερης του 5 % παρασκευασμένα ή διατηρημένα με ξίδι ή οξικό οξύ, ή παρασκευασμένα ή διατηρημένα αλλιώς χωρίς  προσθήκη ζάχαρης ή αλκοόλης  15  2004 10 91  2005 20 10  Πατάτες με μορφή αλεύρων, σιμιγδαλιών ή νιφάδων, παρασκευασμένα ή και διατηρημένα χωρίς ξίδι ή οξικό οξύ   2101 10 99  Παρασκευάσματα με βάση τα εκχυλίσματα, αποστάγματα και συμπυκνώματα καφέ ή με βάση τον καφέ, που δεν υπάγονται στον κωδικό  ΣΟ 2101 10 91  9  2101 20 90  Εκχυλίσματα, αποστάγματα και συμπυκνώματα τσαγιού ή ματέ και παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση το τσάι, ή το ματέ, που δεν υπάγονται στον κωδικό ΣΟ 2101 20 10   2101 30 19   Φρυγμένα υποκατάστατα του καφέ με εξαίρεση το φρυγμένο κιχώριο  183  2101 30 99  Εκχυλίσματα, αποστάγματα και συμπυκνώματα φρυγμένων υποκατάστατων του καφέ με εξαίιρεση εκείνα του φρυγμένου κιχωρίου   2106 90 10  - Παρασκευάσματα με την ονομασία  "λιωμένα τυριά" ("fondue")  333       ANEXO II - BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II          Numero  de orden  Codigo NC  Origen  Volumen del contingente  (toneladas)  Preferencia  Lobenummer  KN-kode  Oprindelse  Kontingentmaengde  (tons)  Preference  Laufende  Nummer  KN-Code  Ursprung  Kontingentsmenge  (Tonnen)  Praeferenz  Αύξων  αριθμός  Κωδικός ΣΟ  Δικαιούχες  χώρες  Ύψος της ποσόστωσης  (τόνοι)  Προτίμηση  Order  No  CN code  Origin  Quota volume  (tonnes)  Preference  Numero  d'ordre  Code NC  Origine  Volume du contingent  (tonnes)  Preference  Numero  d'ordine  Codice NC  Origine  Volume del contingente  (tonnellate)  Preferenza  Volgnummer  GN-code  Oorsprong  Omvang van het contingent  (in ton)  Preferentie  Numero  de ordem  Codigo NC  Origem  Volume do contingente  (tonelada)  Preferencia             09 5401  0403 10 51  0403 10 53  0403 10 59  0403 10 91  0403 10 93  0403 10 99  PL  9  MO8R   0403 90 71  0403 90 73  0403 90 79  0403 90 91  0403 90 93  0403 90 99           09 5403  1704 10  1704 90 30  1704 90 55  PL  2 525  MO8R        09 5405  1902 11  1902 19  1902 20 91  1902 20 99  1902 30  1902 40 10  1902 40 90  PL  217  MO8R        09 5407  1903  PL  24  MO8R        09 5409  2001 90 40  2004 10 91  2005 20 10  2008 99 91  PL  15  MO8R        09 5411  2101 10 99  2101 20 90  PL  9  MO8R        09 5413  2101 30 19  2101 30 99  PL  183  MO8R        09 5415  2106 90 10  PL  333  MO8R